Før du bager din kransekage, er det en god idé lige at lade den stå og tørre på køkkenbordet en times tid. Bag din kransekage i 8-10 minutter ved 210-230 grader almindelig ovn. Husk ovne bager forskelligt, så det kommer an på hvor hårdt din ovn bager. Kig hellere til din kransekage lidt før, så du sikrer dig, at den ikke brænder på. Bager din ovn hårdt, kan du med fordel bruge 2 bageplader under bagningen. På den måde undgår du at din kransekage bliver brændt i bunden, inden den får den fine lysebrune farve på toppen.